Koto Baru tapek bakumpua urang di hari pakan,
talataknyo tinggi di pinggang bukik,
Basusah-susah bana kito mambari masukan,
Kalau hati alah indak namuah memang sulik.
Baduo batigo pantun sairiang,
dibuek dek urang Minang.
Kok carito taruih tagaiang,
bilo lah hiduik akan bisa tanang.
Dari Medan taruih ka Padang Sidempuan,
Silek tuo miliak urang Kumango,
Sulit memang untuk mancapai tujuan,
Kalau tekad jo kemauan nan indak dipunyo.
Kayu Aro kabun tehnyo indak bapaga,
manjalo ikan haruih tekun jo saba,
supayo hiduik bisa tanang jo bahagia,
bakarajolah salagi bisa karano Allah Ta’ala.
Batiak cimangko tangah padang,
Masak baparam dalam paneh,
Itiak jo anso nan baranang,
Baa kok ayam mati lameh?
Ilia barago,
mudiak basenggan.
Disangko galeh lai balabo,
kironyo pokok nan tamakan.
Kabau den nan panjang tanduak,
Nan bakabek sambilan tali,
Adiak den nan panjang abuak,
Nan minyak di tangan kami.
Apo dirandang di kuali,
Padi sipuluik tulang ladang,
Apo diarok pado kami,
Ameh tidak banso pun kurang.
Bulan tabik bintang bacahayo,
Turun gagak makan padi den,
Singgah mamakan padi Jambi,
Kok tolan indak picayo,
Tariak rencong balah dado den,
Manyilau jantuang putiah hati.
Garudo tabang ateh langik
Manyosoh lalu ka balimbiang
Nampak nan dari Bangkahulu
Iyo santiang nyo aka rangik
Manyasok darah dalam dagiang
Alah padiah sajo mangkonyo tau….
Indak dapek sarimpang padi
Batuang dibalah ka paraku
Indak dapek bakandak hati
Kahandak Allah juo nan balaku
Rabu dirandang dikuali
Dimakan dek urang rantau
Usah tolan baibo ati
Bari pangaja ka nan ndak tau
Pai bajalan di ari akaik
Naiak oto sarek jo mingkudu
Kok ndak namuah tau di adaik
Ka sia badan ka mangadu
Urang Padang nak ka Kuraitaji.
Singgah ka pasa mambali lumpia.
Dima tokok indak ka babunyi
Barang baru baa kok batumpia.
Buang siriah buang bidak,
buang puluik buang tingkalang,
Kato nan bana di patidak,
sandi iman nan nyato kurang.
Kain ameh deta kasumbo,
Sarawa guntiang ‘rang Batawi,
Jaiktan Sutan Kampuang Perak,
Dijaik sadang tangah hari,
Iliakan pasia Kampuang Lato,
Singgah ka rumah jurumudi,
Batang ameh rantiang suaso,
Buahnyo intan dengan pudi,
Pucuak dihuni buruang merak,
Urek dilingka nago sati,
Pipik nak inggok ka rantiangnyo,
Lai ko raso ka manjadi?
Samak rimbonyo padi Jambi,
Tagah dek pandai malatokan,
Ka Puruih pandan manjarami,
Tidak patuik baitu tolan katokan,
Babelok aia di Mingkudu,
Babelok lalu diganangkan,
Ijuak panyaga kulik manih,
Diguyu lalu digamangkan,
Dipujuak lalu dipatangih,
Sangaik taibo hati kami,
Taga dek pandai mangatokan,
Kuruihlah badan maidok’i.
Rakyat nan banyak manangguangkan ….
Kain ameh deta kasumbo, Sarawa guntiang ‘rang Batawi, Jaiktan Sutan Kampuang Perak, Dijaik sadang tangah hari, Iliakan pasia Kampuang Lato, Singgah ka rumah jurumudi, Batang ameh rantiang suaso, Buahnyo intan dengan pudi, Pucuak dihuni buruang merak, Urek dilingka nago sati, Pipik nak inggok ka rantiangnyo, Lai ko raso ka manjadi?
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ind_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ind_Latn min_Latn bem_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn bjn_Latn min_Latn zsm_Latn min_Latn min_Latn min_Latn zsm_Latn min_Latn min_Latn